Pisio kalnas
Pisio kalnas (isp. Monte Pissis) – užgesęs ugnikalnis Argentinoje (ant La Riochos ir Katamarkos prov. ribos), Andų kalnuose. Aukštis 6882 m (kitais duomenimis 6795 m) – tai trečiasis pagal aukštį kalnas pietų pusrutulyje. Viršukalnė padengta sniegu. Iš vakarų prieina Atakamos dykuma. Į Pisio kalną pirmieji įkopė lenkų alpinistai Jan Szczepanski ir Stefan Osiecki 1937 m. vasario 7 d.